《拟古 其七》
宋代·张九成

萧骚老蚕妇，窈窕深闺女。闺女曳罗裳，老妇勤机杼。

夜深灯火曳，那复凄寒雨。辛勤贡王宫，弃掷乃如许。

一缕不著身，含愁谁敢语。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。